|  |  |
| --- | --- |
|  | **Arholiad Mynediad**  **Chwefror 2023** |
| **BUSNES A RHEOLAETH**  Amser: 1.5 awr (90 munud)  **Atebwch DRI chwestiwn - UN o bob Rhan**  Dangoswch yn glir sut y daethoch i'ch atebion. Datganwch unrhyw ragdybiaethau a wnewch, a'u hesbonio. Cewch ddefnyddio cyfrifiannell nad oes modd ei rhaglennu. | |

**RHAN A** - Atebwch **UN** cwestiwn o’r rhan hon

1. Mae Square CCC a Peg CCC yn gweithredu yn yr un farchnad. Dyma wybodaeth o gyfrifon y flwyddyn a ddaeth i ben ar 31/10/2021.

**Square CCC Peg CCC**

**£m £m**

**Manylion o'r Datganiadau o Incwm**

Gwerthiannau 276 552

Pryniannau 216 430

Elw Net cyn treth a llog 60 122

Elw Net ar ôl treth a llog 42 60

Mae'r holl werthiannau ar delerau credyd, a'r holl bryniannau wedi'u cyflenwi ar gredyd.

**Square CCC Peg CCC**

**£m £m**

**Manylion o'r Fantolen**

Asedau anghyfredol 240 480

Asedau cyfredol

Stoc 60 144

Dyledwyr 48 72 216

Banc 36 144

Rhwymedigaethau Cyfredol

Credydwyr 64 80

Gorddrafft - 64 60 140

Asedau Cyfredol Net 80 76

**Asedau Net** **320** **556**

Cyfalaf cyfranddaliadau

(cyfranddaliadau £1) 200 400

Elw a gedwir 120 156

**320** **556**

**MAE ANGEN:**

1. Cyfrifo'r cymarebau isod ar gyfer 2021 i'r ddau gwmni, Square CCC a Peg CCC,

er mwyn cymharu perfformiadau'r ddau fusnes. I bob un gymhareb, rhowch ei diffiniad, a dangos sut y daethoch i'ch ateb.

Proffidioldeb: Elw net i'r gwerthiannau a'r Adenillion ar y Cyfalaf a Ddefnyddiwyd.

Hylifedd: Y gymhareb gyfredol a Chymhareb y prawf asid

Effeithlonrwydd: Cyfnod casglu'r dyledwyr; Cyfnod credydwyr a gymerwyd a'r

Cyfnod trosiant stoc. **(20 marc)**

1. Cymharwch berfformiad Square CCC â pherfformiad Peg CCC.

**(14 marc)**

**(Cyfanswm 34 marc)**

1. Mae datganiadau ariannol yn dangos gwir elw a gwerth y cwmni. Trafodwch y datganiad hwn.  **(34 marc)**
2. Os yw'r datganiad o Lif Arian Parod yn darparu cymaint o wybodaeth ddefnyddiol, pam trafferthu â'r Datganiad o Incwm? Trafodwch. **(34 marc)**

**RHAN B** - Atebwch **UN** cwestiwn o’r rhan hon

1. 'Mae economeg yn ymwneud â phrinder, dewis a chost cyfle.' ⁠Esboniwch beth mae hynny'n ei olygu gan roi enghreifftiau i ategu'ch ateb. Sut y gellir cysylltu egwyddorion dewis ar sail cost cyfle â phenderfyniadau rhieni sydd â phlant bychain ynghylch a fyddant yn chwilio am gyflogaeth â thâl ai peidio? **(33 marc)**
2. Esboniwch sut mae mantais absoliwt a mantais gymharol yn wahanol i'w gilydd. **(33 marc)**
3. Trafodwch a yw newid yn yr hinsawdd yn gyfle ynteu'n fygythiad i fusnesau yn yr amgylchedd busnes presennol. **(33 marc)**

**RHAN C** - Atebwch **UN** cwestiwn o’r rhan hon

1. Beth yw goblygiadau poblogaeth sy'n heneiddio i fyd busnes? **(33 marc)**
2. Esboniwch bwysigrwydd cystadleuaeth i fyd busnes ac i'r cwsmer. **(33 marc)**
3. Trafodwch sut y gall cwmni sicrhau bod ei swyddogaeth Rheoli Adnoddau Dynol mor effeithiol â phosibl.

**(33 marc)**